pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ. ให้หน่วยบริการในสังกัด จัดระเบียบ ที่พักคนงาน-ไซต์ก่อสร้าง ป้องกันการแพร่ระบาดโรคโควิด 19
วันอังคารที่ 26 พฤษภาคม 2563
สธ. ให้หน่วยบริการในสังกัด จัดระเบียบ ที่พักคนงาน-ไซต์ก่อสร้าง ป้องกันการแพร่ระบาดโรคโควิด 19
ปลัดกระทรวงสาธารณสุข สั่งการให้หน่วยบริการในสังกัดที่มีการก่อสร้าง จัดระเบียบไซต์งานและที่พักคนงาน สร้าง New Normal ในการทํางาน เพื่อป้องกันการแพร่ระบาดโรคโควิด 19 เตรียมสํารวจและวางแผนตรวจหาเชื้อโควิด 19 คนงานก่อสร้างทุกคน
ปลัดกระทรวงสาธารณสุข สั่งการให้หน่วยบริการในสังกัดที่มีการก่อสร้าง จัดระเบียบไซต์งานและที่พักคนงาน สร้าง New Normal ในการทํางาน เพื่อป้องกันการแพร่ระบาดโรคโควิด 19 เตรียมสํารวจและวางแผนตรวจหาเชื้อโควิด 19 คนงานก่อสร้างทุกคน
วันนี้ (26 พฤษภาคม 2563) ที่ประชุมสํานักงานปลัดกระทรวงสาธารณสุข นายแพทย์สุขุม กาญจนพิมาย ปลัดกระทรวงสาธารณสุข ได้มอบหมายให้ผู้ตรวจราชการกระทรวงสาธารณสุข และนายแพทย์สาธารณสุขจังหวัดที่มีการก่อสร้าง เร่งสํารวจไซต์งาน พร้อมจัดให้มีการปฏิบัติงานในรูปแบบใหม่ (New Normal ) เพื่อเป็นต้นแบบให้หน่วยงานอื่น ๆ โดยเฉพาะการก่อสร้างขนาดใหญ่ ที่ต้องใช้เวลานาน คนงานจํานวนมาก รวมไปถึงบ้านพักคนงาน มีการอยู่อาศัยกันอย่างไร ถูกต้องตามสุขลักษณะ สุขอนามัยหรือไม่ พร้อมให้คําแนะนํา เพื่อป้องกันและลดความเสี่ยงในการแพร่ระบาดของโรคโควิด 19
สําหรับมาตรการความปลอดภัยในการควบคุมป้องกันการแพร่ระบาดโรคโควิด 19 ผู้ประกอบการจะต้องควบคุมความสะอาดที่พัก ห้องน้ํา อุปกรณ์และสิ่งของที่ใช้ร่วมกัน จัดให้มีที่ล้างมือพร้อมสบู่หรือเจลแอลกอฮอล์ เว้นระยะห่างระหว่างบุคคล และต้องมีการคัดกรองตรวจไข้เบื้องต้นก่อนเข้าทํางาน ในส่วนของคนงานและคนในครอบครัวให้หมั่นสังเกตอาการ ล้างมือบ่อย ๆ หลีกเลี่ยงการรับประทานหรือสังสรรค์เป็นกลุ่ม กินอาหารปรุงสุก ใช้ช้อนกลางส่วนตัว หรือแยกสํารับ สิ่งสําคัญต้องสวมหน้ากากอนามัยแบบผ้า และงดสัมผัสใบหน้า
“ขอให้ทุกแห่ง ดูแลไซต์ก่อสร้างในโรงพยาบาลให้ได้มาตรฐาน มีความปลดอภัย ไม่อยากให้เกิดเหตุการณ์การแพร่ระบาดของโรคโควิด 19 จากไซต์งาน เพื่อความปลอดภัยของบุคลากรทางการแพทย์และผู้เข้ามารับบริการในสถานพยาบาล โดยวางแผนให้มีการตรวจหาเชื้อโควิด 19 คนงานก่อสร้างทุกคน เพื่อเป็นต้นแบบมาตรฐานให้หน่วยงานอื่น ๆ ต่อไป” นายแพทย์สุขุมกล่าว
******************************** 26 พฤษภาคม 2563
***********************************
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานในพิธีเลี้ยงรับรองคณะคาราวานรถยนต์ สานสัมพันธ์วัฒนธรรมและการท่องเที่ยวล้านช้างแม่โขง ไทย -จีน ปี 2560
วันอังคารที่ 17 ตุลาคม 2560
รองนายกรัฐมนตรี เป็นประธานในพิธีเลี้ยงรับรองคณะคาราวานรถยนต์ สานสัมพันธ์วัฒนธรรมและการท่องเที่ยวล้านช้างแม่โขง ไทย -จีน ปี 2560
รองนายกรัฐมนตรี เป็นประธานในพิธีเลี้ยงรับรองคณะคาราวานรถยนต์ สานสัมพันธ์วัฒนธรรมและการท่องเที่ยวล้านช้างแม่โขง ไทย -จีน ปี 2560
เมื่อวันจันทร์ที่ 16 ตุลาคม 2560 เวลา 18.30 น. ณ ศูนย์วัฒนธรรมแห่งสาธารณรัฐประชาชนจีน กรุงเทพมหานครพลเอก ธนะศักดิ์ ปฏิมาประกร รองนายกรัฐมนตรี เป็นประธานในพิธีเลี้ยงรับรองคณะคาราวานรถยนต์ สานสัมพันธ์วัฒนธรรมและการท่องเที่ยวล้านช้างแม่โขง ไทย -จีน ปี 2560
ทั้งนี้คณะที่เดินทางจากสาธารณรัฐประชาชนจีน นําโดยนายหวัง เฉิน รองอธิบดีกรมวิเทศสัมพันธ์ กระทรวงวัฒนธรรมแห่งสาธารณรัฐประชาชนจีน และนางหวัง เจี้ยน หวิน รองเลขาธิการเมืองหนิงโป
รัฐบาลไทย-ข่าวทำเนียบรัฐบาล-รองปลัดฯ วรวรรณ เป็นประธานเปิดการฝึกอบรมเชิงปฏิบัติการ GPP
วันอังคารที่ 18 สิงหาคม 2563
รองปลัดฯ วรวรรณ เป็นประธานเปิดการฝึกอบรมเชิงปฏิบัติการ GPP
นางวรวรรณ ชิตอรุณรองปลัดกระทรวงอุตสาหกรรม  เป็นประธานเปิดการฝึกอบรมเชิงปฏิบัติการ GPP ณ โรงแรมเซ็นทรา บาย เซ็นทารา ศูนย์ราชการแจ้งวัฒนะ กรุงเทพฯ
วันนี้ (18 สิงหาคม 2563) นางวรวรรณ ชิตอรุณรองปลัดกระทรวงอุตสาหกรรม เป็นประธานเปิดการฝึกอบรมเชิงปฏิบัติการ เพื่อเสริมสร้างความรู้ในการจัดทําฐานข้อมูลภาคอุตสาหกรรมเพื่อการเตือนภัยเศรษฐกิจอุตสาหกรรมระดับจังหวัด โดยมี คณะผู้บริหาร ข้าราชการ และเจ้าหน้าที่กระทรวงอุตสาหกรรม เข้าร่วม ณ โรงแรมเซ็นทรา บาย เซ็นทารา ศูนย์ราชการแจ้งวัฒนะ กรุงเทพฯ
สําหรับการฝึกอบรมเชิงปฏิบัติการ เพื่อเสริมสร้างความรู้ในการจัดทําฐานข้อมูลภาคอุตสาหกรรมเพื่อการเตือนภัยเศรษฐกิจอุตสาหกรรมระดับจังหวัด เป็นกิจกรรมภายใต้โครงการ ค่าใช้จ่ายในการจัดทําข้อมูลภาคอุตสาหกรรมเพื่อการเตือนภัยเศรษฐกิจอุตสาหกรรมระดับจังหวัด เพื่อรองรับการบริหารจัดการจ้อมูล (Big Data) สําหรับการบูรณาการข้อมูลอุตสาหกรรม ประจําปีงบประมาณ พ.ศ. 2563 โดยมีแผนในการบูรณาการข้อมูลจากแบบฟอร์มเดียว (Single form) เพื่อให้ได้ระบบฐานข้อมูลในการวิเคราะห์ครอบคลุม 76 จังหวัด พร้อมทั้งเชื่อมโยงระบบการวิเคราะห์ข้อมูลเศรษฐกิจอุตสาหกรรมให้เข้ากับระบบฐานข้อมูลกลางของกระทรวงอุตสาหกรรม (i-Industry)
รัฐบาลไทย-ข่าวทำเนียบรัฐบาล-สถานทูตจีนแสดงความขอบคุณรองปลัดกระทรวงยุติธรรมช่วยคดีสาวชาวจีนซึ่งถูกฆาตกรรมเสียชีวิตในจังหวัดสุราษฎร์ธานี
วันอังคารที่ 11 เมษายน 2560
สถานทูตจีนแสดงความขอบคุณรองปลัดกระทรวงยุติธรรมช่วยคดีสาวชาวจีนซึ่งถูกฆาตกรรมเสียชีวิตในจังหวัดสุราษฎร์ธานี
สถานทูตจีนแสดงความขอบคุณรองปลัดกระทรวงยุติธรรมช่วยคดีสาวชาวจีนซึ่งถูกฆาตกรรมเสียชีวิตในจังหวัดสุราษฎร์ธานี
เมื่อวันจันทร์ที่ ๑๐ เมษายน ๒๕๖๐ เวลา ๑๐.๐๐ น.
ณ ห้องรับรองกระทรวงยุติธรรม ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นางเฉียง หลง และนายโจว กว่างซี่ เลขานุการโทและกงสุล
สถานเอกอัครราชทูตสาธารณรัฐประชาชนจีนประจําราชอาณาจักรไทย
พร้อมด้วยนายณรงค์ ทองคํา ทนายความ
เข้าพบพันตํารวจเอก ดุษฎี อารยวุฒิ รองปลัดกระทรวงยุติธรรม
เพื่อแสดงความขอบคุณที่กระทรวงยุติธรรมได้ช่วยเหลือด้านคดีนางลินลิน
ซึ่งถูกฆาตกรรมเสียชีวิตที่เกาะสมุย จังหวัดสุราษฎร์ธานี
พร้อมทั้งหารือความร่วมมือในคดีดังกล่าว
รัฐบาลไทย-ข่าวทำเนียบรัฐบาล-“บิ๊กอู๋”หารือร่วม 3 สภาฯ กำหนดอาชีพสงวน ยันถือผลประโยชน์ชาติเป็นหลัก
วันศุกร์ที่ 1 มิถุนายน 2561
“บิ๊กอู๋”หารือร่วม 3 สภาฯ กําหนดอาชีพสงวน ยันถือผลประโยชน์ชาติเป็นหลัก
รมว.แรงงาน เผยผลการหารือร่วม สภาวิศวกร สภาวิชาชีพบัญชี และสภาสถาปนิก และหน่วยงานที่เกี่ยวข้อง ยังไม่ได้ข้อสรุปถึงการกําหนดอาชีพให้คนต่างด้าวทํา บัญชี สถาปนิก วิศวกร
ได้หรือไม่ ยืนยันยึดถือผลประโยชน์แรงงานไทยและประเทศชาติเป็นสําคัญ
รมว.แรงงาน เผยผลการหารือร่วม สภาวิศวกร สภาวิชาชีพบัญชี และสภาสถาปนิก และหน่วยงานที่เกี่ยวข้อง ยังไม่ได้ข้อสรุปถึงการกําหนดอาชีพให้คนต่างด้าวทํา บัญชี สถาปนิก วิศวกรได้หรือไม่ ยืนยันยึดถือผลประโยชน์แรงงานไทยและประเทศชาติเป็นสําคัญ พร้อมนํากลับมาทบทวนใหม่ให้สอดคล้องกับข้อคิดเห็นของแต่ละวิชาชีพเพื่อให้เกิดความชัดเจนภายในเดือนมิถุนายนนี้
วันนี้ (1 มิ.ย.61) พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน กล่าวภายหลัง
เป็นประธานการประชุมหารือเกี่ยวกับผู้ประกอบวิชาชีพตามข้อตกลงยอมรับร่วมในเรื่องคุณสมบัติของนักวิชาชีพอาเซียน (MRAs) ร่วมกับผู้แทนทั้ง 3 สภา ได้แก่ สภาวิศวกร สภาวิชาชีพบัญชี และสภาสถาปนิก และหน่วยงานที่เกี่ยวข้อง ได้แก่ วิศวกรรมสถานแห่งประเทศไทย ในพระบรมราชูปถัมภ์ กรมอาเซียน กระทรวงการต่างประเทศ กรมเจรจาการค้าระหว่างประเทศ และทีดีอาร์ไอ ณ ห้องประชุมประสงค์รณะนันทน์ ชั้น 5 อาคารกระทรวงแรงงาน โดยกล่าวว่า กระทรวงแรงงานได้ปฏิบัติตามพระราชกําหนดการบริหารจัดการการทํางานของคนต่างด้าว พ.ศ.2560 ฉบับแก้ไข พ.ศ.2561 โดยได้ทบทวนอาชีพของคนไทยที่สงวนไว้จํานวน 39 อาชีพ ซึ่งได้ข้อยุติว่าอาชีพสงวนไว้สําหรับคนไทย จํานวน 28 อาชีพ และอนุญาตให้คนต่างด้าวทําได้ภายใต้เงื่อนไข จํานวน 11 อาชีพ ส่วนอาชีพนักบัญชี สถาปนิก และวิศวกร ได้ทําตามเงื่อนไขของข้อตกลงระหว่างประเทศสมาชิกอาเซียนโดยให้มีการเคลื่อนย้ายแรงงานภายใต้เงื่อนไขกฎหมายของแต่ละประเทศ ซึ่งทั้ง 3 อาชีพ แรงงานต่างด้าวจะต้องไม่ได้เป็นนายจ้าง แต่เป็นลูกจ้าง ภายใต้การกํากับโดยนายจ้างคนไทยเท่านั้น
พล.ต.อ.อดุลย์ฯ กล่าวต่อว่า จากการหารือกับทั้ง 3 สภาวิชาชีพในวันนี้ เพื่อต้องการให้เกิดความชัดเจน เบื้องต้นได้รับหลักการจากสภาวิชาชีพแต่ละแห่งไว้ก่อน ซึ่งจะต้องนําข้อคิดเห็นทั้งหมดกลับมาพิจารณาทบทวนให้รอบด้าน โดยคํานึงถึงประโยชน์สูงสุดของแรงงานไทยและประเทศชาติ ซึ่งได้มอบหมายให้ปลัดกระทรวงแรงงานนําข้อคิดเห็นจากทุกฝ่ายไปประมวลและเชิญหน่วยงานที่เกี่ยวข้องมาประชุมโต๊ะเล็กอีกครั้ง เพื่อให้ได้ข้อสรุปที่ชัดเจนภายในเดือนมิถุนายนนี้
------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
1 มิถุนายน 2561
รัฐบาลไทย-ข่าวทำเนียบรัฐบาล-‘มนัญญา’ ไม่หวั่นเดินหน้าแบน 3 สาร ยันทำหน้าที่ให้ดีที่สุด
วันจันทร์ที่ 2 ธันวาคม 2562
‘มนัญญา’ ไม่หวั่นเดินหน้าแบน 3 สาร ยันทําหน้าที่ให้ดีที่สุด
‘มนัญญา’ ไม่หวั่นเดินหน้าแบน 3 สาร ยันทําหน้าที่ให้ดีที่สุด ชี้ต้องระบุให้ชัดเจนหากแปลงใดใช้สารเคมี เพื่อประโยชน์ผู้บริโภค
‘มนัญญา’ไม่หวั่นเดินหน้าแบน 3 สาร ยันทําหน้าที่ให้ดีที่สุด ชี้ต้องระบุให้ชัดเจนหากแปลงใดใช้สารเคมี เพื่อประโยชน์ผู้บริโภค
วันนี้ (28 พ.ย. 62) เวลา 14.00 น. นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวถึงกรณีที่คณะกรรมการวัตถุอันตราย มีมติที่ประชุมเมื่อวันที่ 27 พ.ย. 2562 ที่ผ่านมา ให้เลื่อนการแบน
2 สารเคมี ได้แก่พาราควอต และคลอร์ไพริฟอสออกไปอีก 6 เดือน จากเดิมที่มีผลบังคับใช้ 1 ธ.ค. 2562 เป็น
1 มิ.ย. 2563 ประกอบกับยังมีมติจํากัดการใช้สารไกลโฟเซตตามมติคณะกรรมการวัตถุอันตราย เมื่อวันที่ 23 พ.ค.2561ว่า ที่ผ่านมาได้เดินหน้าขับเคลื่อนเรื่องดังกล่าวมาจนสุดมือแล้ว จึงอยู่ที่ดุลยพินิจของประธานคณะกรรมการวัตถุอันตรายว่าจะลงมติอย่างไร และเชื่อว่าประชาชนจะใช้ดุลยพินิจตัดสินเองว่าการลงมตินั้นสมบูรณ์ และจะสามารถบังคับใช้ได้หรือไม่ ใครที่รับผิดชอบเรื่องนี้ก็ต้องทําให้ดีที่สุด อย่างไรก็ตามมติดังกล่าวยังไม่มีหนังสือเปิดเผยออกมาชัดเจนจึงอยากให้รอความชัดเจนจากคณะกรรมการฯ ก่อน สําหรับตนยังคงยืนยันว่าจะเดินหน้าต่อไป และจะทําให้ดีที่สุดเมื่อยังกํากับดูแลหน่วยงานนั้นๆ อยู่ เพื่อให้ประชาชนและเกษตรกรได้รับประโยชน์มากที่สุด ซึ่งกรมวิชาการเกษตรคือหน่วยงานสําคัญที่จะขับเคลื่อนประเทศ ดังนั้นจึงต้องดูว่าเราปฏิบัติหน้าที่อย่างไรให้กับพี่น้องเกษตรกร นอกจากนี้ในช่วงเช้าที่ผ่านมาได้มอบนโยบายให้กรมวิชาการเกษตรเพื่อสร้างความเข้าใจกับข้าราชการและแนวทางการดําเนินการงานหลังจากนี้จะทําอย่างไรต่อไป อย่างไรก็ตามรัฐมนตรีว่าการกระทรวงเกษตรและสหกรณ์ (นายเฉลิมชัย ศรีอ่อน)
ได้มอบหมายให้ตนกํากับดูแลกรมวิชาการเกษตร หากไม่สามารถกํากับดูแลได้ ก็ยินดีปรับเปลี่ยนเพื่อให้รัฐมนตรีท่านอื่นได้เข้ามากํากับดูแลแทน
นางสาวมนัญญา กล่าวต่อว่า สําหรับแนวทางในการยกเลิกใช้สารเคมี 3 สารเคมีนั้น ได้มีนโยบายให้เกษตรกรที่ทําการเพาะปลูกพืชผักที่ใช้สารเคมีใดๆ ในแปลง ต้องมีฉลากสติ๊กเกอร์ระบุให้ชัดเจนว่าผักดังกล่าวมีสารอะไรประกอบอยู่บ้าง อีกทั้งยังสนับสนุนเครื่องจักรกลการเกษตรให้กับเกษตรกรที่มีความต้องการใช้ โดยกรมส่งเสริมสหกรณ์จะสํารวจความต้องการของสหกรณ์การเกษตรเพื่อสนับสนุนให้สหกรณ์จัดหาเครื่องจักรกลทางการเกษตรและเครื่องมือต่าง ๆ ในการกําจัดวัชพืชและเตรียมดินเพื่อเพาะปลูก เช่น รถไถ เครื่องตัดหญ้า รถแทรคเตอร์ เพื่อให้สหกรณ์นําไปบริการแก่สมาชิกราคาถูก ซึ่งได้วางมาตรการไว้ครอบคลุมเพื่อรองรับการยกเลิกการ 3 สารเคมี แนวทางนี้เป็นการให้เบ็ดตกปลาแก่เกษตรกรแทนการให้ปลา เพื่อแก้ไขปัญหาอย่างถาวร
หลังจากนั้น รมช.เกษตรฯ ได้อนุญาตให้กลุ่มเครือข่ายผู้บริโภค เครือข่ายเยาวชนเพื่อการเสริมสร้างสุขภาพ
และเครือข่ายเตือนภัยสารเคมีกําจัดศัตรูพืช (Thai-PAN)เข้าพบ เพื่อมอบกระเช้าดอกไม้ให้กําลังใจในการเดินหน้าขับเคลื่อนการแบน 3 สารเคมี ได้แก่ พาราควอต คลอร์ไพริฟอส และไกลโฟเซต ณ ห้องประชุม ชั้น 2 กระทรวงเกษตรและสหกรณ์
รัฐบาลไทย-ข่าวทำเนียบรัฐบาล-ก.อุตฯ ร่วมบันทึกเทปโทรทัศน์ถวายพระพร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา (12 สิงหาคม 2562)
วันพุธที่ 31 กรกฎาคม 2562
ก.อุตฯ ร่วมบันทึกเทปโทรทัศน์ถวายพระพร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา (12 สิงหาคม 2562)
ก.อุตฯ ร่วมบันทึกเทปโทรทัศน์ถวายพระพร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา (12 สิงหาคม 2562)
วันนี้ (31 กรกฎาคม 2562) นายสุริยะ จึงรุ่งเรืองกิจ พร้อมด้วย นายพสุ โลหารชุน ปลัดกระทรวงอุตสาหกรรม และคณะผู้บริหารระดับสูงของกระทรวงอุตสาหกรรม ร่วมบันทึกเทปโทรทัศน์ถวายพระพร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง (12 สิงหาคม 2562) ณ ห้องส่งสถานีวิทยุโทรทัศน์แห่งประเทศไทย (NBT) ถนนวิภาวดีรังสิต
รัฐบาลไทย-ข่าวทำเนียบรัฐบาล-มาตรการชดเชยรายได้แก่ลูกจ้างของสถานประกอบการที่ได้รับผลกระทบ หรือผู้ได้รับผลกระทบอื่น ๆ ของการแพร่ระบาดของไวรัสโคโรนา (COVID-19) “มาตรการเยียวยา 5,000 บาท (3 เดือน)”
วันพฤหัสบดีที่ 26 มีนาคม 2563
มาตรการชดเชยรายได้แก่ลูกจ้างของสถานประกอบการที่ได้รับผลกระทบ หรือผู้ได้รับผลกระทบอื่น ๆ ของการแพร่ระบาดของไวรัสโคโรนา (COVID-19) “มาตรการเยียวยา 5,000 บาท (3 เดือน)”
รัฐมนตรีว่าการกระทรวงการคลัง แถลงข่าวความพร้อมของมาตรการชดเชยรายได้แก่ลูกจ้างของสถานประกอบการที่ได้รับผลกระทบหรือผู้ได้รับผลกระทบอื่นๆ ของการแพร่ระบาดของไวรัสโคโรนา (COVID-19) หรือ “มาตรการเยียวยา 5,000 บาท (3 เดือน)”
https://bit.ly/2wFODrjนายอุตตม สาวนายน รัฐมนตรีว่าการกระทรวงการคลัง แถลงข่าวความพร้อมของมาตรการชดเชยรายได้แก่ลูกจ้างของสถานประกอบการที่ได้รับผลกระทบหรือผู้ได้รับผลกระทบอื่นๆ ของการแพร่ระบาดของไวรัสโคโรนา (COVID-19) หรือ “มาตรการเยียวยา 5,000 บาท (3 เดือน)” ซึ่งเป็นมาตรการภายใต้ชุดมาตรการดูแลและเยียวยาผลกระทบจากไวรัสโคโรนา (COVID-19) ต่อเศรษฐกิจไทยทั้งทางตรงทางอ้อม ระยะที่ 2 ที่คณะรัฐมนตรีได้มีมติเห็นชอบแล้วเมื่อวันที่ 24 มีนาคม 2563 โดยระบุว่า แรงงาน ลูกจ้างชั่วคราวและอาชีพอิสระที่ได้รับผลกระทบการแพร่ระบาดของเชื้อไวรัสโคโรนา (COVID-19) สามารถลงทะเบียนเข้าร่วมมาตรการได้ตั้งแต่วันเสาร์ที่ 28 มีนาคม 2563 เวลา 18.00 น. เป็นต้นไป ผ่านเว็บไซต์ www.เราไม่ทิ้งกัน.com ที่เปิดตลอด 24 ชั่วโมง โดยขอให้ผู้ที่มาลงทะเบียน ควรจะใช้โทรศัพท์มือถือที่สามารถติดต่อสื่อสารถึงท่านได้ เพื่อระบบจะได้แจ้งผลการลงทะเบียนและสิทธิตามมาตรการให้แก่ท่านผ่านทางข้อความ SMS ได้ ในส่วนของการรับเงินเยียวยา จะสามารถรับได้ผ่าน 2 ช่องทาง ได้แก่ บัญชีธนาคารที่ชื่อและนามสกุลเจ้าของบัญชีตรงกับชื่อและนามสกุลที่นํามาลงทะเบียน หรือพร้อมเพย์ที่ผูกกับเลขบัตรประจําตัวประชาชน
ทั้งนี้ ผู้ที่ลงทะเบียนและผ่านการตรวจสอบคุณสมบัติตามหลักเกณฑ์ที่กระทรวงการคลังและหน่วยงานที่เกี่ยวข้องกําหนดจะได้รับเงินช่วยเหลือรายละ 5,000 บาทต่อเดือน เป็นระยะเวลา 3 เดือน ระบบจะสามารถดําเนินการให้จ่ายเงินเยียวยาเข้าบัญชีของท่านได้เร็วสุดภายใน 7 วันทําการ อย่างไรก็ดี มาตรการเยียวยา 5,000 บาทนี้ มีวัตถุประสงค์เพื่อที่จะเยียวยาผู้ได้รับผลกระทบจาก COVID-19 ให้ครอบคลุมผู้ได้รับผลกระทบทุกคน ดังนั้นหากผู้ลงทะเบียนและผ่านการตรวจสอบคุณสมบัติมีจํานวนมากกว่า 3 ล้านคน กระทรวงการคลังก็พร้อมจะนําเสนอคณะรัฐมนตรีพิจารณาจัดสรรงบประมาณเพิ่มเติมต่อไป
หากไม่สามารถลงทะเบียนออนไลน์ได้ด้วยตนเอง ขอความร่วมมือให้ขอความช่วยเหลือจากบุคคลใกล้ชิดในการช่วยลงทะเบียนออนไลน์ได้ ทั้งนี้ สามารถสอบถามข้อมูลเพิ่มเติมเกี่ยวกับการลงทะเบียนออนไลน์ได้ที่ Call Center ของธนาคารกรุงไทย จํากัด (มหาชน) หมายเลขโทรศัพท์ 02-111-1144
สํานักนโยบายการคลัง สํานักงานเศรษฐกิจการคลัง
โทร. 0 2273 9020 ต่อ 3558 3563 3557 3569 3556
รัฐบาลไทย-ข่าวทำเนียบรัฐบาล-รมต. อุตตม เยือนชุมชนตะเคียนเตี้ย ชูจุดเด่นท่องเที่ยวเชิงวัฒนธรรม พร้อมผลักดันสู่ต้นแบบหมู่บ้าน CIV จ.ชลบุรี
วันพุธที่ 8 สิงหาคม 2561
รมต. อุตตม เยือนชุมชนตะเคียนเตี้ย ชูจุดเด่นท่องเที่ยวเชิงวัฒนธรรม พร้อมผลักดันสู่ต้นแบบหมู่บ้าน CIV จ.ชลบุรี
รมต. อุตตม เยือนชุมชนตะเคียนเตี้ย ชูจุดเด่นท่องเที่ยวเชิงวัฒนธรรม พร้อมผลักดันสู่ต้นแบบหมู่บ้าน CIV จ.ชลบุรี
จ.ชลบุรี : วันนี้ (8 สิงหาคม 2561) นายอุตตม สาวนายน รัฐมนตรีว่าการกระทรวงอุตสาหกรรม ลงพื้นที่เยี่ยมชมชุมชนตะเคียนเตี้ย อําเภอบางละมุง จังหวัดชลบุรี โดยมีนายสันติ กีระนันทน์ ผู้ช่วยรัฐมนตรีประจํากระทรวงอุตสาหกรรม นางสาวนิสากร จึงเจริญธรรม นายทองชัย ชวลิตพิเชฐ รองปลัดกระทรวงอุตสาหกรรม นายสุรพล ชามาตย์ หัวหน้าผู้ตรวจราชการกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม ร่วมด้วย โดยมีนายนริศ นิรามัยวงศ์ นายอําเภอบางละมุง ให้การต้อนรับ และนางวันดี ประกอบธรรม ประธานชมรมส่งเสริมการท่องเที่ยวชุมชนตะเคียนเตี้ย กล่าวบรรยายสรุปภาพรวม
รัฐมนตรีว่าการกระทรวงอุตสาหกรรม เผยว่า การลงพื้นที่ชุมชนตะเคียนเตี้ย อ.บางละมุง จ.ชลบุรี 1 ใน 160 ชุมชน 76 จังหวัดทั่วประเทศ ที่ได้รับการคัดเลือกให้เป็นหมู่บ้าน CIV และเตรียมความพร้อมเข้าสู่การพัฒนาในโครงการหมู่บ้านอุตสาหกรรมสร้างสรรค์ (Creative Industry Village : CIV) หรือ หมู่บ้าน CIV ภายใต้โครงการสร้างสรรค์อุตสาหกรรมท่องเที่ยวเชิงวิถีชีวิตและวัฒนธรรม ซึ่งอยู่ภายใต้การดําเนินงานของกรมส่งเสริมอุตสาหกรรม ที่มีเป้าหมายเพื่อเพิ่มศักยภาพของผู้ประกอบการชุมชนด้วยการพัฒนาผลิตภัณฑ์ โดยนําเอกลักษณ์และอัตลักษณ์ของท้องถิ่นมาสร้างสรรค์เป็นของฝาก ของที่ระลึกควบคู่กับการบริหารจัดการเพื่อรองรับอุตสาหกรรมการท่องเที่ยวด้วยตนเอง ถือเป็นหนึ่งในแนวทางการขับเคลื่อนตามยุทธศาสตร์ไทยแลนด์ 4.0 ที่มุ่งยกระดับเศรษฐกิจฐานราก (Local Economy) ตามแนวประชารัฐ
สําหรับ “ชุมชนตะเคียนเตี้ย” ถือเป็นแหล่งปลูกมะพร้าวชั้นดีเรียกได้ว่าเป็น “เกาะสมุยแห่ง อ.บางละมุง” และนับว่าเป็นชุมชนเข้มแข็งตัวอย่างที่มีการนําเรื่องราววิถีชีวิตความเป็นอยู่ในพื้นที่มาสร้างเป็นจุดขายในการดึงดูดนักท่องเที่ยวเชิงวิถีชีวิตและวัฒนธรรมที่พาย้อนเวลาไปสัมผัสความเป็นอยู่ของคนเมืองชลในอดีต ด้วยการพัฒนาเส้นทางปั่นจักรยานชมวิถีมะพร้าว เรียนรู้การทําน้ํามันมะพร้าวสกัดเย็นจากมะพร้าวออร์แกนิค การใช้ “แตนเบียน” กําจัดศัตรูพืชของมะพร้าวแบบธรรมชาติ ชมพิพิธภัณฑ์บ้านร้อยเสา บ้านแฝดเรือนไทย แหล่งเรียนรู้เศรษฐกิจพอเพียงของชุมชน ลานวัฒนธรรมสําหรับทํากิจกรรมศิลปะ งานฝีมือ ตัดพวงมโหตร พับกุหลาบใบเตย และการนวดกัวซา พร้อมปรุงอาหารขึ้นชื่อ “แกงไก่กะลา”
นอกจากนี้ชุมชนดังกล่าวยังมีการนําผลิตภัณฑ์น้ํามันมะพร้าวสกัดเย็นที่มีอยู่เดิมในท้องถิ่นมาพัฒนาและต่อยอดด้วยแนวทางสร้างสรรค์จากการออกแบบปรับปรุงผลิตภัณฑ์ใหม่ให้สอดคล้องกับยุคสมัยและตอบโจทย์ความต้องการของตลาดในปัจจุบันได้
รัฐบาลไทย-ข่าวทำเนียบรัฐบาล-มหาดไทยแถลงยอดประชาชนร่วม “ไทยนิยม ยั่งยืน” ทะลุ 1.5 ล้านคน ทีมขับเคลื่อนฯ ระดับตำบล เดินหน้าทำประชาคมตลอดทั้งวันเสาร์-อาทิตย์ พี่น้องประชาชนตื่นตัวร่วมสะท้อนความต้องการอย่างต่อเนื
วันจันทร์ที่ 26 กุมภาพันธ์ 2561
มหาดไทยแถลงยอดประชาชนร่วม “ไทยนิยม ยั่งยืน” ทะลุ 1.5 ล้านคน ทีมขับเคลื่อนฯ ระดับตําบล เดินหน้าทําประชาคมตลอดทั้งวันเสาร์-อาทิตย์ พี่น้องประชาชนตื่นตัวร่วมสะท้อนความต้องการอย่างต่อเนื
มหาดไทยแถลงยอดประชาชนร่วม “ไทยนิยม ยั่งยืน” ทะลุ 1.5 ล้านคน ทีมขับเคลื่อนฯ ระดับตําบล เดินหน้าทําประชาคมตลอดทั้งวันเสาร์-อาทิตย์ พี่น้องประชาชนตื่นตัวร่วมสะท้อนความต้องการอย่างต่อเนื่อง
วันนี้ (25 ก.พ.61) นายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่า ตามที่รัฐบาลได้ให้ความเห็นชอบดําเนินโครงการไทยนิยม ยั่งยืน โดยมอบหมายให้กระทรวงมหาดไทยเป็นเจ้าภาพขับเคลื่อนฯ ในระดับพื้นที่ ซึ่งได้เริ่มคิกออฟ (Kick off) เมื่อวันที่ 21 กุมภาพันธ์ 2561 ที่ผ่านมา โดยทีมขับเคลื่อนการพัฒนาประเทศระดับตําบล จํานวนกว่า 7,600 ทีม ลงพื้นที่พบปะเยี่ยมเยียนพี่น้องประชาชนเพื่อทําประชาคมหมู่บ้าน/ชุมชน ในทุกจังหวัด และกรุงเทพมหานคร ซึ่งพี่น้องประชาชนได้ร่วมกันวิเคราะห์ปัญหาความจําเป็นของหมู่บ้าน/ชุมชน เพื่อจะเสนอขอรับงบประมาณสนับสนุนจากหน่วยงานต่าง ๆ ที่เกี่ยวข้องต่อไป โดยมีกรอบห้วงเวลาครั้งที่ 1 ระหว่างวันที่ 21 ก.พ. – 20 มี.ค.2561
รองปลัดกระทรวงมหาดไทย กล่าวว่า ตลอดระยะเวลา 5 วันที่ผ่านมา ทีมขับเคลื่อนฯ ระดับตําบล ได้ลงพื้นที่แล้วกว่า 1.2 หมื่นชุมชน/หมู่บ้าน มีพี่น้องประชาชนให้ความสนใจเดินทางเข้าร่วมทําประชาคมหมู่บ้าน/ชุมชนอย่างต่อเนื่อง โดยมียอดประชาชนร่วมทําประชาคมทะลุ 1.5 ล้านคน (ข้อมูล ณ วันที่ 25 ก.พ.2561) ซึ่งตลอดเสาร์-อาทิตย์ที่ผ่านมา ทีมขับเคลื่อนฯ ระดับตําบลยังคงเดินหน้าลงพื้นที่พบปะพูดคุยสอบถามและทําประชาคมหมู่บ้าน/ชุมชนอย่างแข็งขัน ทั้งในช่วงกลางวัน และช่วงค่ํา สําหรับการประมวลผลภาพรวมสภาพปัญหา และความต้องการของพี่น้องประชาชนในทุกหมู่บ้าน/ชุมชน คาดว่าจะประมวลผลในเบื้องต้นได้ในสัปดาห์หน้า
รองปลัดกระทรวงมหาดไทย กล่าวเพิ่มเติมว่า ขอเชิญชวนพี่น้องประชาชนทุกหมู่บ้าน/ชุมชนร่วมทําประชาคมกับทีมขับเคลื่อนฯ ระดับตําบล ตามเวลาที่นัดหมายกับกํานัน ผู้ใหญ่บ้าน ผู้นําชุมชน และสําหรับหมู่บ้าน ชุมชนใดที่ยังไม่ถึงกําหนดเวลาการทําประชาคม พี่น้องประชาชนสามารถร่วมกันเตรียมข้อมูล ร่วมกันวิเคราะห์ สังเคราะห์ ปัญหาความเดือดร้อนของชุมชนหมู่บ้านเป็นการล่วงหน้าได้ ว่าปัญหาเดือดร้อนใดที่เป็นเรื่องของหมู่บ้านที่ต้องแก้ไข เพื่อให้เกิดความสุขขึ้น และเมื่อทีมขับเคลื่อนฯ ระดับตําบล เข้าไปในพื้นที่ พี่น้องประชาชนในหมู่บ้าน/ชุมชน จะได้ร่วมกันนําปัญหาเหล่านั้นมาสะท้อนและทําประชาคมตามโครงการไทยนิยม ยั่งยืนเพื่อให้เกิดการแก้ไขปัญหาที่ตรงกับความต้องการของพี่น้องประชาชนอย่างยั่งยืน.
ที่ 41/2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-“ก.ยุติธรรม” เปิดเวทีถอดบทเรียนเพื่ออำนวยความยุติธรรมและสร้างความสุขสู่ทุกชุมชน
วันพุธที่ 21 มิถุนายน 2560
“ก.ยุติธรรม” เปิดเวทีถอดบทเรียนเพื่ออํานวยความยุติธรรมและสร้างความสุขสู่ทุกชุมชน
นายธวัชชัย ไทยเขียว รองปลัดกระทรวงยุติธรรม เป็นประธานเปิดโครงการประชุมเชิงปฏิบัติการพัฒนาศักยภาพคณะกรรมการศูนย์ยุติธรรมชุมชนตําบลเพื่ออํานวยความยุติธรรมและสร้างความสุขสู่ทุกหมู่บ้าน
เมื่อวันอังคารที่ ๒๐ มิถุนายน ๒๕๖๐
ณ โรงแรมพะเยาเกทเวย์ อําเภอเมือง จังหวัดพะเยา
นายธวัชชัย ไทยเขียว รองปลัดกระทรวงยุติธรรม
เป็นประธานเปิดโครงการประชุมเชิงปฏิบัติการพัฒนาศักยภาพ
คณะกรรมการศูนย์ยุติธรรมชุมชนตําบลเพื่ออํานวยความยุติธรรมและสร้างความสุขสู่ทุกหมู่บ้าน
พร้อมทั้งบรรยายพิเศษในหัวข้อ “ความยุติธรรมคือพื้นฐานการสร้างความสงบสุขและร่มเย็นของสังคมไทย”
โดยมีหัวหน้าส่วนราชการในสังกัดกระทรวงยุติธรรม พร้อมด้วยผู้แทนจากส่วนราชการ
ตลอดจนอาสาสมัครของกระทรวงยุติธรรมในพื้นที่จังหวัดพะเยา เข้าร่วมฯ
ทั้งนี้ ที่ประชุมได้ร่วมกันถอดบทเรียนเกี่ยวกับการดําเนินงานร่วมกับศูนย์ยุติธรรมชุมชน ภายใต้ภารกิจ ๕ ด้าน
ประกอบด้วย ๑.การป้องกัน เฝ้าระวังอาชญากรรมในชุมชน ๒.การรับเรื่องราวร้องทุกข์
แจ้งเบาะแส รวมถึงปัญหาความเดือดร้อนของผู้ด้อยโอกาส ๓.การไกล่เกลี่ยข้อพิพาท
๔.การแจ้งสิทธิเยียวยาและช่วยเหลือประชาชนให้เข้าถึงกระบวนการยุติธรรม
และ ๕.การติดตามดูแล เปิดโอกาสให้ผู้พ้นโทษหรือผู้ถูกคุมประพฤติกลับสู่สังคม
เพื่อสร้างความเชื่อมโยงและบูรณาการการปฏิบัติงานร่วมกันในด้านการอํานวยความยุติธรรม
แก่ประชาชนในพื้นที่ อันจะเป็นการเสริมสร้างความสุขสู่ทุกชุมชนอย่างยั่งยืน
รัฐบาลไทย-ข่าวทำเนียบรัฐบาล-รมช.ธรรมนัส เดินหน้ามอบ ส.ป.ก. 4-01
วันจันทร์ที่ 23 ธันวาคม 2562
รมช.ธรรมนัส เดินหน้ามอบ ส.ป.ก. 4-01
รมช.ธรรมนัส เดินหน้ามอบ ส.ป.ก. 4-01 และสินเชื่อเงินกู้เงินกองทุนฯ หวังส่งเสริมอาชีพเกษตรกร
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานพิธีมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก. 4-01) แก่เกษตรกรในจังหวัดนครศรีธรรมราช จํานวน 50 ราย และ มอบสินเชื่อเงินกองทุนการปฏิรูปที่ดินให้เกษตรกรในเขตปฏิรูปที่ดิน จํานวน 3 กลุ่ม ณ โรงแรมราวดี อําเภอเมือง จังหวัดนครศรีธรรมราช ว่า กระทรวงเกษตรและสหกรณ์ โดย สํานักงานการปฏิรูปที่ดินจังหวัดนครศรีธรรมราช (ส.ป.ก.นครศรีธรรมรราช) มีพื้นที่รับมอบทั้งสิ้น 785,070 ไร่ มีพื้นที่กันคืนป่าไม้และพื้นที่กันออก 282,625 ไร่ คงเหลือพื้นที่ดําเนินการ 502,805 ไร่ มีผลงานจัดที่ดินทั้งสิ้น 17 อําเภอ 73 ตําบล จํานวน 41,812 ราย 54,032 แปลง เนื้อที่ 481,132 ไร่เศษ พื้นที่อยู่ระหว่างดําเนินการ 21,673 ไร่ ซึ่งในครั้งนี้จะเป็นการมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก. 4-01) แก่เกษตรกร จํานวน 50 ราย
“วันนี้ได้มอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก.4-01) ให้แก่เกษตรกรจํานวน 50 ราย เนื้อที่รวมประมาณ 334 ไร่เศษ และมอบเช็คสินเชื่อเงินกู้เงินกองทุนการปฏิรูปที่ดินให้เกษตรกรในเขตปฏิรูปที่ดิน เพื่อเกษตรกรรมแก่ผู้แทนเกษตรกรจํานวน 3 กลุ่ม (14 ราย) เป็นเงินรวมทั้งสิ้น 700,000 บาท โดยกระทรวงเกษตรฯ จะเข้ามาดูแลและส่งเสริมการประกอบอาชีพอย่างครบวงจร เพื่อให้เกษตรกรนําไปใช้พัฒนาอาชีพและสร้างรายได้ สร้างแรงจูงใจในการประกอบอาชีพเกษตรกรรม และยกระดับคุณภาพของเกษตรกรเป็นไปตามเจตนารมณ์และนโยบายของรัฐบาล ในการเร่งแก้ไขปัญหาที่ดินให้กับเกษตรกรให้กับผู้ยากไร้ผ่านวิธีการปฏิรูปที่ดิน โดยมุ่งหมายที่จะแก้ไขปัญหาเศรษฐกิจและสังคม ตลอดจนการพัฒนาอาชีพเกษตรกร” รมช.ธรรมนัส กล่าว
ทั้งนี้มีการจําแนกประเภทการใช้ประโยชน์ในพื้นที่เขตปฏิรูปที่ดิน ได้แก่ ยางพารา เนื้อที่ประมาณ 303,900 ไร่เศษ ปาล์มน้ํามัน เนื้อที่ประมาณ 56,000 ไร่เศษ มังคุด เนื้อที่ประมาณ 14,400 ไร่เศษไม้แลและอื่น ๆ เนื้อที่ประมาณ 110,700 ไร่เศษ และนาข้าว เนื้อที่ประมาณ 2,000 ไร่เศษ โดยพร้อมที่จะขับเคลื่อนนโยบายของกระทรวงเกษตรฯ ในการจัดกิจกรรมการพัฒนาอาชีพและส่งเสริมรายได้ในเขตปฏิรูปที่ดิน ภายใต้โครงการพัฒนาพื้นที่ลุ่มน้ําปากพนังอันเนื่องมาจากพระราชดําริ กิจกรรมบูรณาการโครงการระบบส่งเสริมการเกษตรแปลงใหญ่มังคุด อําเภอชะอวด และกิจกรรมส่งเสริมการปลูก การใช้ประโยชน์และแปรรูปสมุนไพร
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai